Kampala kye kibuga kya Uganda ekikulu era kye kisinga obunene mu ggwanga. Kirimu abantu abali eyo mu kakadde kamu mu emitwalo nkaaga mu munaana mu lukaaga era kyegabizaamu Divisions ttaano; Kampala Central Division, Kawempe Division, Makindye Division, Nakawa Division ne Rubaga Division. Mbarara kye kibuga ekyokubiri mu bunene. Kisangibwa mu bugwanjuba bwa Uganda. Mbale esangibwa mu bukiika kkono bwa Uganda. Erimu abantu emitwalo mwenda mu kakaaga mu kikumi mu kinaana mu mwenda. Waliyo ne Ssettendekero eyitibwa Islamic University in Uganda. Kyo ekibuga Mukono kiri mu masekkati ga Uganda. Kirimu abantu abawera emitwalo nsanvu mu lukumi mu bina. Eno wasangibwayo omugga gwa Ssezibwa, ekibira kya Mabira ate ne Uganda Christian University. Ekibuga ky’e Masaka kisangibwa mu masekkati ga Uganda. Kirimu abantu abawera emitwalo kkumi mu enkumi ssatu mu lunaana mu abiri mu mwenda. Kirimu Divisions ssatu; Butego Division, Kimanya oba Kyabakuza Division ne Nyendo Division. Eno y’eri ekkubo erikutwala e Rwanda ne Tanzania.